CELEX: 32013D0528
Language: mt
Date: 2013-03-20 00:00:00
Title: 2013/528/UE: Deċiżjoni tal-Kummissjoni tal- 20 ta’ Marzu 2013 dwar miżura ta’ għajnuna mill-istat Nru SA. 33113 (2012/C) (ex 2011/NN, 2011/CP) mogħtija mill-Polonja lil Nauta S.A. (notifikata bid-dokument C(2013) 1522)  Test b’relevanza għaż-ŻEE

26.10.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 284/27
               
            DEĊIŻJONI TAL-KUMMISSJONI
      tal-20 ta’ Marzu 2013
      dwar miżura ta’ għajnuna mill-istat Nru SA. 33113 (2012/C) (ex 2011/NN, 2011/CP) mogħtija mill-Polonja lil Nauta S.A.
      (notifikata bid-dokument C(2013) 1522)
      (Il-verżjoni bil-Pollakk biss hija dik awtentika)
      (Test b’relevanza għaż-ŻEE)
      (2013/528/UE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b’mod partikolari l-ewwel subparagrafu tal-Artikolu 108(2) tiegħu,
      Wara li kkunsidrat il-Ftehim dwar iż-Żona Ekonomika Ewropea, u b’mod partikolari l-Artikolu 62(1)(a) tiegħu,
      Wara li sejħet lill-partijiet interessati biex jissottomettu l-kummenti tagħhom skont dawk id-dispożizzjonijiet (1),
      Billi:
      I.   IL-PROĊEDURA
      
      
                  (1)
               
               
                  Fis-6 ta’ Novembru 2008 il-Kummissjoni adottat żewġ deċiżjonijiet (2) ta’ rkupru dwar għajnuna mill-Istat illegali lit-tarzni fi Gdynia u Szczecin (“it-tarzna ta’ Gdynia” u “t-tarzna ta' Szczecin”) li jippermettu proċedura ta’ bejgħ speċjali. L-awtoritajiet Pollakki kienu mogħtija opportunità biex ibigħu l-assi tat-tarzni permezz ta' offerti miftuħa, trasparenti, bla kundizzjonijiet u mhux diskriminatorji.
               
            
                  (2)
               
               
                  Il-Kummissjoni, meta kienet qed issegwi l-proċess ta’ rkupru, talbet kjarifiki dwar il-proċeduri tal-offerti. Il-Kummissjoni bagħtet talba għal informazzjoni fl-10 ta’ Ġunju 2010, li l-awtoritajiet Pollakki rrispondew fid-9 ta’ Lulju 2010 u bagħtu informazzjoni sussegwenti fit-30 ta’ Lulju 2010, it-3 ta’ Settembru 2010, l-4 ta’ Ottubru 2010 u s-16 ta’ Diċembru 2011.
               
            
                  (3)
               
               
                  Il-Kummissjoni ltaqgħat mal-awtoritajiet Pollakki fil-15 ta’ Lulju 2010, l-10 ta’ Settembru 2010, it-22 ta’ Ottubru 2010 u s-6 ta’ Diċembru 2011. Skambju ta’ ittri bejn il-Viċi-President Almunia u l-Ministru tat-teżor, is-Sur Grad, dwar il-proċedura tal-likwidazzjoni li saret fit-28 ta’ Ġunju 2011, fit-18 ta’ Lulju 2011, fis-7 ta’ Ottubru 2011 u fil-25 ta’ Ottubru 2011.
               
            
                  (4)
               
               
                  Permezz tal-ittra bid-data tal-25 ta’ Jannar 2012, il-Kummissjoni infurmat lill-Polonja li kienet iddeċidiet li tibda l-proċedura stabbilita fl-Artikolu 108 (2) tat-Trattat dwar il-Funzjonament tal-Unjoni Ewropea (“it-Trattat” jew “TFUE”) fir-rigward tal-akkwist ta’ wħud mill-assi tat-tarzna ta’ Gdynia minn Nauta S.A. Repair Shipyard (“Nauta” jew “il-kumpanija”).
               
            
                  (5)
               
               
                  Id-Deċiżjoni tal-ftuħ ġiet ippubblikata f’Il-Ġurnal Uffiċjali tal-Unjoni Ewropea (3). Il-Kummissjoni ma rċeviet ebda kumment minn partijiet terzi dwar il-miżuri.
               
            
                  (6)
               
               
                  Il-Polonja ressqet il-kummenti tagħha fis-27 ta’ Frar 2012. Aktar informazzjoni ġiet ipprovduta mill-Polonja fis-26 ta’ Ottubru, 8 ta’ Novembru u fil-5 ta’ Diċembru 2012.
               
            II.   DESKRIZZJONI
      
      1.   IL-BENEFIĊJARJU
      
      
                  (7)
               
               
                  Nauta, li nħolqot fl-1926, hija waħda mill-eqdem tarzni Pollakki. Bejn l-1945 u l-2010, Nauta kienet kompletament u direttament posseduta mit-Teżor. Fit-28 ta’ Ottubru 2009 ġie ffirmat att notarili li bih l-Aġenzija għall-Iżvilupp Industrijali (“l-IDA”) li hija proprjetà tal-Istat xtrat 93,15 % tal-ishma f’Nauta għal PLN [80-140] (*) miljun (4) (ca. EUR [20-35] miljun (5)). It-tranżazzjoni tlestiet fit-12 ta’ Jannar 2010, fejn it-teżor għadda l-ishma f’Nauta lill-IDA, biex b'hekk l-IDA saret l-azzjonist maġġoritarju ta’ Nauta (6).
               
            
                  (8)
               
               
                  L-attività prinċipali tal-kumpanija hija t-tiswija u bini mill-ġdid ta’ bastimenti żgħar u medji. Tibni wkoll bastimenti żgħar speċjalizzati u timmanifattura strutturi tal-azzar.
               
            
                  (9)
               
               
                  Nauta hija l-kumpanija ewlenija ta’ grupp magħmul minn 13-il sussidjarju u assoċjat. L-attivitajiet tas-sussidjarji u l-assoċjati għandhom x’jaqsmu prinċipalment man-negozju tat-tarzna. Nauta topera fi ħdan il-grupp bħala ċentru amministrattiv fl-oqsma li ġejjin: il-kummerċjalizzazzjoni, l-akkwist ta’ ordnijiet, il-manutenzjoni tas-sistemi tal-enerġija u riżorsi oħra, il-ġestjoni tal-proġetti.
               
            
                  (10)
               
               
                  Dejta finanzjarja magħżula għal Nauta qabel u wara l-ħruġ tal-bonds (ara l-premessa 19; “qabel it-tranżazzjoni” u “wara t-tranżazzjoni”) hi ppreżentata fit-Tabella 1 hawn taħt.
                  
                     Tabella 1
                  
                  
                     Dejta finanzjarja magħżula għal Nauta fl-2006-2011
                  
                  
                              (PLN eluf)
                           
                        
                               
                           
                           
                              Riżultati qabel it-tranżazzjoni
                           
                           
                              Riżultati wara t-tranżazzjoni
                           
                        
                               
                           
                           
                              2006
                           
                           
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                        
                              Dħul mill-bejgħ
                           
                           
                              127 121 
                           
                           
                              87 954 
                           
                           
                              136 988 
                           
                           
                              93 576 
                           
                           
                              94 666 
                           
                           
                              163 817 
                           
                        
                              Kostijiet
                           
                           
                              114 538 
                           
                           
                              81 546 
                           
                           
                              132 528 
                           
                           
                              84 305 
                           
                           
                              76 495 
                           
                           
                              138 900 
                           
                        
                              Qligħ minn bejgħ
                           
                           
                              12 583 
                           
                           
                              6 408 
                           
                           
                              4 460 
                           
                           
                              9 271 
                           
                           
                              18 171 
                           
                           
                              24 916 
                           
                        
                              Redditu fuq il-bejgħ
                           
                           
                              9,9  %
                           
                           
                              7,3  %
                           
                           
                              3,3  %
                           
                           
                              9,9  %
                           
                           
                              19,2  %
                           
                           
                              15,2  %
                           
                        
                              Introjtu operattiv ieħor
                           
                           
                              5 448 
                           
                           
                              533 
                           
                           
                              545 
                           
                           
                              1 361 
                           
                           
                              4 005 
                           
                           
                              78 038 
                           
                        
                              Kostijiet operattivi oħra
                           
                           
                              561 
                           
                           
                              26 
                           
                           
                              1 026 
                           
                           
                              126 
                           
                           
                              21 989 
                           
                           
                              1 978 
                           
                        
                              Dħul finanzjarju
                           
                           
                              3 628 
                           
                           
                              5 085 
                           
                           
                              9 334 
                           
                           
                              2 317 
                           
                           
                              7 990 
                           
                           
                              542 
                           
                        
                              Spejjeż finanzjarji
                           
                           
                              1 441 
                           
                           
                              639 
                           
                           
                              13 236 
                           
                           
                              12 554 
                           
                           
                              17 474 
                           
                           
                              12 479 
                           
                        
                              Profitt/telf gross
                           
                           
                              19 123 
                           
                           
                              11 363 
                           
                           
                              83 
                           
                           
                              285 
                           
                           
                              –38 514 
                           
                           
                              53 468 
                           
                        
                              Il-qligħ u t-telf nett
                           
                           
                              14 294 
                           
                           
                              8 318 
                           
                           
                              248 
                           
                           
                              531 
                           
                           
                              –33 308 
                           
                           
                              44 091 
                           
                        
            
                  (11)
               
               
                  Is-sitwazzjoni finanzjarja tal-kumpanija ddeterjorat fl-2009 u l-2010 bħala riżultat tal-kriżi finanzjarja globali u l-varjazzjonijiet fir-rata tal-kambju. Barra minn hekk, fl-2010 il-kumpanija warrbet dispożizzjoni għall-modernizzazzjoni tal-assi akkwistati fl-2009 (ara l-premessa 17 hawn taħt) li kkontribwixxiet għal żieda fl-ispejjeż tal-operat.
               
            2.   L-ISTRATEĠIJA TAN-NEGOZJU TAL-BENEFIĊJARJU GĦAL 2009-12
      
      2.1.   SOMMARJU TAL-ISTRATEĠIJA TAN-NEGOZJU TAL-BENEFIĊJARJU
      
                  (12)
               
               
                  Skont l-awtoritajiet Pollakki, l-istrateġija tan-negozju ta’ Nauta għall-2009-12 tista' tinqasam f’dawn l-istadji li ġejjin:
                  
                              a)
                           
                           
                              Nauta toħroġ bonds għal valur ta’ PLN 120 miljun (madwar EUR 30 miljun), sottoskritti mill-IDA;
                           
                        
                              b)
                           
                           
                              Nauta tixtri assi tat-Tarzna ta’ Gdynia;
                           
                        
                              c)
                           
                           
                              Il-post tan-negozju ta’ Nauta jiġi trasferit f’żona fejn jinsabu l-assi mixtrija;
                           
                        
                              d)
                           
                           
                              l-art li fuqha Nauta attwalment topera tinbiegħ;
                           
                        
                              e)
                           
                           
                              Il-bonds jiġu mifdija mill-IDA l-aktar tard f’Novembru 2011.
                           
                        
            2.2.   VALUTAZZJONIJIET TAL-ART LI FUQHA NAUTA ATTWALMENT TOPERA
      
                  (13)
               
               
                  Il-kumpanija hi l-proprjetarja tal-art li fuqha attwalment topera. L-art tinsab fiċ-ċentru ta’ Gdynia u tkopri 84 497 metru kwadru. Skont l-awtoritajiet Pollakki, il-prinċipju wara n-negozju għall-ksib ta’ assi tat-tarzna ta’ Gdynia kien ibbażat fuq is-suppożizzjoni li ż-żona fejn Nauta tinsab attwalment kien iddefinit mill-ġdid bħala żona ta' negozju u servizzi (“mhux industrijali” jew “kummerċjali”) minflok waħda industrijali skont ir-Riżoluzzjoni tal-Kunsill tal-belt ta' Gdynia Nru XVII/400/08 datata s-27 ta’ Frar 2008 li tapprova l-istudju tal-iżvilupp urban għal Gdynia (“l-istudju”).
               
            
                  (14)
               
               
                  Skont l-awtoritajiet Pollakki, fid-dawl tal-istudju u fid-dawl tal-proċess kontinwu tal-bdil tal-pjan tal-iżvilupp urban ta' Gdynia, il-valur stmat fis-suq tal-art fl-2011 ammonta għal PLN [> 2 000] (EUR [> 500]) għal kull metru kwadru, jiġifieri PLN [> 168] miljun (EUR [> 42] miljun).
               
            
                  (15)
               
               
                  L-unika valorizzazzjoni ta' qabel it-tranżazzjoni ta’ din l-art saret fil-21 ta’ Ottubru 2009 b'[…], servejer iċċertifikat. Huwa stima l-valur għal PLN [> 168] miljun (EUR [> 42] miljun), li jikkorrispondi għal valur ta’ PLN [> 1 900] (EUR [> 475]) għal kull metru kwadru. Il-valorizzazzjoni ppreżumiet li pjan ta’ żvilupp urban ta' Gdynia se jinbidel biex l-art tkun tista’ tinbiegħ bħala art kummerċjali.
               
            
                  (16)
               
               
                  Il-valorizzazzjonijiet l-oħra twettqu ex post fl-2010 u l-2011. Sommarju ta’ kull valorizzazzjoni mwettqa mis-servejers indipendenti (ex ante u ex post) hija stabbilita fit-tabella 2 hawn taħt.
                  
                     Tabella 2
                  
                  
                     Il-valur tal-art ta' Nauta minn servejers indipendenti
                  
                  
                              Id-data tal-evalwazzjoni
                           
                           
                              Suppożizzjoni rigward l-użu tal-art
                           
                           
                              Valur totali stmat, PLN
                           
                           
                              Il-valur stmat għal kull metru kwadru, PLN
                           
                        
                              Qabel it-tranżazzjoni
                           
                        
                              21.10.2009
                           
                           
                              Mhux industrijali
                           
                           
                              [> 168 000 000 ]
                           
                           
                              [> 1 900 ]
                           
                        
                              Wara t-tranżazzjoni
                           
                        
                              8.12.2010
                           
                           
                              Mhux industrijali
                           
                           
                              [> 130 000 000 ]
                           
                           
                              [> 1 500 ]
                           
                        
                              4.10.2011
                           
                           
                              Industrijali
                           
                           
                              [> 70 000 000 ]
                           
                           
                              [> 800]
                           
                        
                              17.10.2011
                           
                           
                              Mhux industrijali
                           
                           
                              [> 140 000 000 ]
                           
                           
                              [> 1 700 ]
                           
                        
            2.3.   XIRI TA' ASSI TAT-TARZNA TA’ GDYNIA
      
                  (17)
               
               
                  Sabiex tiġi implimentata d-deċiżjoni ta’ rkupru tal-Kummissjoni ta’ Novembru 2008 dwar l-għajnuna illegali mill-Istat lit-tarzna ta’ Gdynia, li ppermettew il-proċedura tal-bejgħ speċjali, l-awtoritajiet Pollakki organizzati sejħiet miftuħa għall-offerti li tbiegħ l-assi ta’ dik ta’ Gdynia. F’Novembru tal-2009 Nauta akkwistat uħud minn dawn l-assi (“assi akwistati”) permezz ta’ sejħa miftuħa għall-offerti għal PLN 57.7 miljun (EUR 14-il miljun), inkluż:
                  
                              (a)
                           
                           
                              żona ta' xogħlijiet (2 mollijiet bl-infrastruttura, maħzen tal-prefabbrikazzjoni, krejnijiet, faċilitajiet soċjali għall-ħaddiema inkluż kantin) li għalihom ħallset PLN 34.6 miljun;
                           
                        
                              (b)
                           
                           
                              żona ta' barra (bi krejnijiet li jipproduċu taqsimiet tridimensjonali) li qamet PLN 5 miljun;
                           
                        
                              (c)
                           
                           
                              taqsima ta' bini u faċilitajiet ta' xogħlijiet bi krejnijiet, inklużi żewġ imħażen tal-produzzjoni għal PLN 18.1 miljun.
                           
                        
            
                  (18)
               
               
                  Ix-xiri kien iffinanzjat permezz ta’ ħruġ ta’ bonds ta' sentejn sottoskritti mill-IDA b' rata attwali ta' mgħax ta’ 5,28 %. Il-bonds ma ġewx mifdija minn Nauta kif kien oriġinarjament skedat fit-30 ta’ Novembru 2011. L-IDA qablet li tipposponi d-data tal-fidi sat-30 ta’ Novembru 2013, b'rata miżjuda ta’ mgħax ta’ 8,46 % p.a.
               
            3.   DESKRIZZJONI TAL-MIŻURI
      
      
         
            L-ewwel miżura
         
      
      
                  (19)
               
               
                  Ix-xiri tal-assi kien iffinanzjat permezz ta’ ħruġ ta’ bonds għal sentejn akkwistati mill-IDA għal PLN 120 miljun (EUR 30 miljun) (7), b’rata attwali ta’ mgħax annwali ta’ 5,28 % (5,15 % fl-ewwel sena u 5,42 % fit-tieni sena) b’data ta’ maturità tat-30 ta’ Novembru 2011 (“l-ewwel miżura” jew “it-tranżazzjoni”). Il-kwistjoni ġiet iggarantita b’ipoteka fuq l-art li fuqha ħadmet il-kumpanija (ara t-Taqsima 2.2 aktar’ il fuq). Nauta ppjanat li tifdi l-bonds bl-użu rikavat mill-bejgħ tal-art.
               
            
         
            It-tieni miżura
         
      
      
                  (20)
               
               
                  Peress li l-post il-ġdid li fih kellu jiġi ttrasferit il-post tan-negozju ta’ Nauta wara l-adattazzjoni u l-modernizzazzjoni tal-assi akkwistati ma kienx lest sad-data inizjalment prevista, Nauta ma bigħetx l-art, u ma fdietx il-bonds mixtrija mill-IDA. Kuntratt ġdid bejn l-IDA u Nauta ġie ffirmat f’Novembru 2011 li jestendi l-maturità tal-bonds sat-30 ta’ Novembru 2013. Ir-rata tal-imgħax kienet żdiedet għal xahar WIBOR (8) flimkien ma’ marġini ta’ 3,7 punti perċentwali (8,46 % mill-14 ta’ Diċembru 2011) u ngħata kollateral addizzjonali, inkluż ipoteka fuq l-assi miksuba, sabiex tkun koperta żieda fir-riskju ta’ inadempjenza.
               
            4.   ID-DEĊIŻJONI BIEX JINGĦATA BIDU GĦALL-PROĊEDURA TA’ INVESTIGAZZJONI FORMALI
      
      
         
            L-ewwel miżura
         
      
      
                  (21)
               
               
                  Fid-Deċiżjoni tal-ftuħ il-Kummissjoni esprimiet dubji dwar jekk Nauta kinitx tkun tista’ tikseb tali finanzjament fuq termini simili fuq is-suq. Referenza partikolari saret għal:
                  
                              (a)
                           
                           
                              suppożizzjonijiet ottimisti dwar żieda fid-dħul;
                           
                        
                              (b)
                           
                           
                              suppożizzjonijiet ottimisti dwar il-bejgħ futur tal-art;
                           
                        
                              (c)
                           
                           
                              ir-rata li biha nħarġu l-bonds.
                           
                        
            
                  (22)
               
               
                  Abbażi tal-informazzjoni disponibbli dak iż-żmien, il-Kummissjoni kienet tal-fehma li t-tbassir tat-tkabbir tad-dħul kien ottimist iżżejjed, minħabba kompetizzjoni fuq is-suq tat-tiswija tal-bastimenti (in-negozju ewlieni tal-kumpanija), il-potenzjal tal-eċċess ta’ kapaċità produttiva u l-kriżi ekonomika.
               
            
                  (23)
               
               
                  Il-Kummissjoni kellha dubji dwar jekk ir-riskju assoċjat mal-bejgħ tal-art li fuqha Nauta kienet topera kienx ivvalutat sew mill-IDA. Pjan ta’ żvilupp urban li kklassifika l-art bħala “industrijali” jew “kummerċjali” kien għadu mhux adottat u t-tul ta’ żmien tal-proċess tal-adozzjoni ma kienx ikkunsidrat kif xieraq. Għalhekk il-Kummissjoni kellha dubji dwar jekk il-valur “kummerċjali” preżunt tal-art (PLN [> 168] miljun) kienx ġustifikat. Peress li l-proċess tal-adozzjoni tal-pjan tal-iżvilupp urban ma kienx tlesta, investitur privat probabbilment kien ikun aktar konservattiv fil-valutazzjoni tal-valur tal-art.
               
            
                  (24)
               
               
                  Il-Kummissjoni kienet ukoll imħassba li l-IDA kienet aċċettat suppożizzjonijiet aktar ottimisti dwar il-valur tal-assi ta’ Nauta użati bħala kollateral għall-bonds. Għalkemm l-unika valorizzazzjoni ta' qabel it-tranżazzjoni tammonta għal [PLN > 168 miljun], valorizzazzjonijiet ta' wara t-tranżazzjoni (fl-2010 u l-2011) kienu stmaw li l-valur huwa fi ħdan il-firxa ta’ PLN [70-90] miljun għal PLN [140-160] miljun, skont l-użu tal-art.
               
            
                  (25)
               
               
                  Rata ta’ mgħax annwali attwali ta’ 5,28 % offruti għall-bonds dehret li kienet baxxa. L-awtoritajiet Pollakki ma pprovdewx klassifikazzjoni tal-kreditu għal Nauta u ma speċifikawx livell ta’ garanzija li fl-ambitu tat-tifsira tal-Komunikazzjoni mill-Kummissjoni dwar ir-reviżjoni tal-metodu li jistabbilixxi r-rati ta’ referenza u ta’ skont (9) (“Il-Komunikazzjoni dwar ir-rati ta’ referenza”). Skont dik il-Komunikazzjoni, il-marġini applikat għall-bonds ikkorrisponda għal kollateralizzazzjoni ‘għolja’ u mill-inqas klassifikazzjoni “tajba” (BBB) tal-kumpanija. Il-Kummissjoni staqsiet jekk din kinitx riflessjoni leali tas-sitwazzjoni.
               
            
         
            It-tieni miżura
         
      
      
                  (26)
               
               
                  Filwaqt li d-deċiżjoni tal-ftuħ innutat l-ogħla rata ta’ interess applikata u l-kollateral addizzjonali pprovdut taħt il-kuntratt il-ġdid, il-Kummissjoni ma kellhiex informazzjoni biżżejjed dwar ir-raġunament kummerċjali wara l-estensjoni tal-maturità tal-bonds b’sentejn. Għalhekk il-Kummissjoni kellha dubji dwar jekk din l-estensjoni kinitx tkun aċċettata minn investitur privat.
               
            III.   KUMMENTI MILL-POLONJA
      
      
                  (27)
               
               
                  Fil-kummenti tagħhom l-awtoritajiet Pollakki pprovdew kjarifiki u evidenza kontemporanja addizzjonali għaż-żewġ miżuri.
               
            1.   L-EWWEL MIŻURA
      
      
                  (28)
               
               
                  Fir-rigward tad-dubji rigward l-akkwist tal-bonds mill-IDA b'rata reali ta' mgħax ta' 5,28 %, l-awtoritajiet Pollakki pprovdew informazzjoni addizzjonali, inkluż tbassir għar-riżultati finanzjarji ta' Nauta, il-prospetti għas-suq tat-tiswija tal-vapuri u l-valur tal-assi ta' Nauta li jinbiegħu. L-awtoritajiet Pollakki ppreżentaw ukoll test ta' investitur privat ex post immexxi minn […].
               
            
         
            Suppożizzjonijiet ottimisti dwar żieda fid-dħul
         
      
      
                  (29)
               
               
                  L-awtoritajiet Pollakki argumentaw li x-xiri ta’ assi tat-tarzna ta’ Gdynia kien ibbażat fuq il-bżonnijiet reali tan-negozji ta’ Nauta u kien preċedut minn pjan tan-negozju xieraq, ippreparat mill-bord ta’ tmexxija ta' Nauta bil-parteċipazzjoni ta’ konsulent indipendenti. Il-Polonja ddikjarat li l-pjan tan-negozju mressaq lill-Kummissjoni wera biċ-ċar il-profittabilità tal-investiment.
               
            
                  (30)
               
               
                  Fir-rigward tal-previżjonijiet ottimisti ta' tkabbir fid-dħul mill-bejgħ ta' Nauta, l-awtoritajiet Pollakki ġibdu l-attenzjoni li minkejja li l-profittabbiltà ta 'Nauta qiegħda fit-triq tan-niżla, xorta kienet qed tagħmel profitt, kellha redditu pożittiv fuq l-ekwità (ROE), redditu fuq il-bejgħ (ROS) u redditu fuq l-assi (ROA) u riżervi sinjifikanti ta' kontanti, u ma użatx dejn li jġorr l-interessi. It-tbassir ta' tkabbir ġie kkonfermat ex post peress li d-dħul ta' Nauta fl-2011 kien ogħla milli mbassar. Barra minn hekk, kif previst, il-kumpanija irreġistrat profitt fl-2011 u l-2012.
               
            
                  (31)
               
               
                  Il-Polonja pprovdiet ukoll aktar informazzjoni dwar is-suq tat-tiswija tal-bastimenti, li għalih, fil-fehma tagħha, hemm prospetti pożittivi. Il-Polonja rreferiet għad-domanda dejjem tikber għal tiswija ta’ bastimenti marbuta ma’ żieda fl-għadd totali ta’ bastimenti kummerċjali. Previżjoni tal-OECD għat-tiswija tal-vapuri fl- 2007-15 kienet invokata bħala evidenza li s-suq kien mistenni li jikber b’110 %.
               
            
                  (32)
               
               
                  Il-Polonja ddeskriviet ukoll il-pożizzjoni fis-suq ta' Nauta u relazzjoni kummerċjali tajba mal-imsieħba fl-Iskandinavja. Skont il-Polonja, is-servizzi ta' Nauta huma ta’ kwalità għolja u jistgħu jikkompetu b’suċċess ma' servizzi irħas imma ta' kwalità inferjuri pprovduti minn tarznari fir-Russja.
               
            
         
            Suppożizzjonijiet ottimisti dwar il-bejgħ futur tal-art
         
      
      
                  (33)
               
               
                  Bi tweġiba għat-tħassib tal-Kummissjoni dwar il-valur preżunt tal-assi ta’ Nauta użati bħala kollateral għat-tranżazzjoni, l-awtoritajiet Pollakki enfasizzaw li (i) l-IDA serħet fuq valutazzjoni waħda ta' qabel it-tranżazzjoni ppreparata minn servejer indipendenti kkwalifikat, (ii) il-valutazzjonijiet tal-2011 ta' wara t-tranżazzjoni kienu bbażati fuq suppożizzjonijiet differenti tal-użu tal-art (industrijali jew kummerċjali) u għalhekk ta' valur differenti, (iii) it-tranżazzjonijiet simili dwar biċċiet ta’ art fil-qrib b’restrizzjonijiet simili tal-użu tal-art kienu saru qabel u l-valuri miksuba kienu simili għall-valur tal-valutazzjoni ta' qabel it-tranżazzjoni u dan, is-servejer kien jafu.
               
            
                  (34)
               
               
                  Fir-rigward tar-riskju marbut mal-bejgħ tal-art, skont l-awtoritajiet Pollakki l-fatt li l-pjan ta’ żvilupp kien għadu mhux adottat mill-belt ta’ Gdynia ma kienx ostakolu veru biex l-art li tifforma l-oġġett tal-bejgħ tiġi kklassifikata bħala kummerċjali u mhux art industrijali. L-awtoritajiet Pollakki spjegaw il-passi li għandhom jiġu segwiti taħt il-liġi Pollakka qabel l-adozzjoni tal-pjan ta’ żvilupp, u parti minn dak il-proċess hu l-istudju tal-ippjanar tal-belt. Huma għamlu referenza għal sentenza tal-Qorti Amministrattiva Suprema tal-Polonja datata s-6 ta’ Awwissu 2009 li tiddikjara li fil-prattika, l-istudju adottat minn Gdynia kien kważi ekwivalenti għal pjan ta’ żvilupp lokali. Il-Qorti ddikjarat li d-deċiżjonijiet amministrattivi bħall-permessi ta' kostruzzjoni m’għandhomx jikkontradixxu studju stabbilit għal żona partikolari tal-belt. L-istudju pprovda għal użu mhux industrijali tal-art ta’ Nauta.
               
            
                  (35)
               
               
                  L-awtoritajiet Pollakki pprovdew ukoll dokumenti li jissostanzjaw l-ilment tagħhom, li kien jiddikjara li kien inkiseb prezz kummerċjali fl-2009 minn bejgħ ta' żewġ biċċiet ta' art li huma ġirien tal-assi ta’ Nauta. L-ewwel każ kien dwar evidenza kontemporanja ta’ bejgħ pubbliku ta’ art fil-qrib f’April 2009 fejn il-prezz tal-bidu tal-irkant ikkwotat fl-istqarrija għall-istampa kien jikkorrispondi għall-valur kummerċjali tal-art ta’ Nauta kull metru kwadru kif indikat fil-valutazzjoni tal-2009. It-tieni każ kien jikkonċerna l-bejgħ ta’ art oħra ġara tal-assi ta’ Nauta li fiha pakkett relattivament żgħir ta' 0.5 ettaru kiseb prezz simili għal kull metru kwadru.
               
            
         
            Ir-rata li biha nħarġu l-bonds.
         
      
      
                  (36)
               
               
                  Fir-rigward tar-rata ta’ mgħax baxxa li biha l-bonds inkisbu mill-IDA, l-awtoritajiet Pollakki sostnew li minkejja n-nuqqas ta' klassifikazzjoni formali tal-kreditu, ir-rata tal-imgħax kienet tirrifletti b’mod xieraq ir-riskju involut. L-IDA għamlet analiżi tas-sitwazzjoni finanzjarja ta’ Nauta qabel it-tranżazzjoni u kkonkludiet li r-rata tal-interessi proposta kienet tiggarantixxi dħul aġġustat għar-riskju suffiċjenti. L-awtoritajiet Pollakki ġibdu l-attenzjoni tal-Kummissjoni għal dawn li ġejjin: (i) Nauta għamlet profitt fit-tliet (3) snin qabel it-tranżazzjoni u kellha u perspettivi finanzjarji tajbin, (ii) kellha bilanċ favorevoli kbir ta' kontanti u l-ebda dejn li jġorr imgħax, (iii) il-valur u l-kwalità tal-kollateral jiġġustifika primjum ta' riskju baxx, (iv) rata ta’ mgħax ogħla, kienet tipperikola l-objettiv li timmassimizza r-redditu fuq l-investiment kapitali tal-IDA (fl-ishma) ta' Nauta.
               
            
                  (37)
               
               
                  L-awtoritajiet Pollakki rreferew ukoll għall-klassifikazzjoni ta’ Crist Shipyard mħejjija mill-IDA, qabel tranżazzjoni li ġiet ivvalutata mill-Kummissjoni f’deċiżjoni ta’ ebda għajnuna datata l-25 ta’ Lulju 2012 (10). L-awtoritajiet Pollakki sostnew ukoll li Nauta tirrappreżenta ftit inqas riskju minn Crist u għalhekk jistħoqqilha l-istess klassifikazzjoni(BBB). Il-Polonja ddikjarat li l-investiment tal-IDA fil-bonds ta' Nauta kien investiment fi ħdan l-istess grupp peress li l-IDA f'qasir żmien kienet se ssir l-azzjonista maġġoritarja f’Nauta (ara l-premessa 7 hawn fuq).
               
            
                  (38)
               
               
                  Biex tkompli tappoġġa d-dikjarazzjoni li l-investiment tal-IDA fil-bonds ta' Nauta kien profittabbli, l-awtoritajiet Pollakki pprovdew studju ex post ta' […]. Fuq il-bażi tad-dejta ta' qabel it-tranżazzjoni, l-istudju jikkonkludi li r-redditu fuq l-investiment, inkluż introjtu minn imgħax u żieda fil-valur tal-kumpanija, jammonta għal [> 20 %]. Barra minn hekk, […] jenfasizza fi ħdan l-istess grupp se jkunu lesti li jaċċettaw redditu aġġustat għar-riskju anqas minn parti terza. B’mod ġenerali, […] kkonferma li t-tranżazzjoni għaddiet mit-test tal-investitur privat.
               
            2.   IT-TIENI MIŻURA
      
      
                  (39)
               
               
                  Dwar id-dubji tal-Kummissjoni rigward ir-raġunament ekonomiku wara l-estensjoni ta' sentejn tat-tifdija tal-bond minn Nauta fl-2011, il-Polonja forniet ukoll informazzjoni ġdida. Din stqarret li meta aċċettat li tipposponi d-data tal-fidi l-IDA qieset il-fatturi li ġejjin:
                  
                              —
                           
                           
                              l-istrateġija ta’ investiment tal-IDA għal Nauta bħala s-sid tal-kumpanija;
                           
                        
                              —
                           
                           
                              is-sitwazzjoni finanzjarja pożittiva ta’ Nauta meta ttieħdet id-deċiżjoni li jestendu l-maturità u t-tbassir favorevoli għall-ġejjieni;
                           
                        
                              —
                           
                           
                              it-titjib fil-kwalità tal-kollateral wara ż-żieda ta’ propjetà ġdida; il-valur totali kif stmat minn servejer ikkwalifikat u li għalhekk laħaq madwar PLN [> 190] miljun;
                           
                        
                              —
                           
                           
                              il-fatt li seba’ xerrejja esprimew interess fix-xiri tal-art mingħand Nauta minkejja li l-pjan ta’ żvilupp ta' Gdynia għal żona tat-tarzna kien għadu mhux lest;
                           
                        
                              —
                           
                           
                              il-probabbiltà li l-awtorità tal-belt ta' Gdynia kienet se taqbel li tadotta l-pjan ta' żvilupp għaż-żona tat-tarzna qabel l-2013.
                           
                        
            IV.   VALUTAZZJONI
      
      1.   L-EŻISTENZA TA’ GĦAJNUNA MILL-ISTAT SKONT IT-TIFSIRA TAL-ARTIKOLU 107 (1) TAT-TRATTAT
      
      
                  (40)
               
               
                  Skont l-Artikolu 107(1) tat-Trattat, kull għajnuna mogħtija minn Stat Membru jew permezz ta’ riżorsi tal-Istat fi kwalunkwe forma li tfixkel jew thedded li tfixkel il-kompetizzjoni billi tiffavorixxi ċerti impriżi jew il-produzzjoni ta’ ċerti oġġetti għandha, safejn tolqot il-kummerċ bejn l-Istati Membri, tkun inkompatibbli mas-suq intern.
               
            
                  (41)
               
               
                  Il-klassifikazzjoni ta’ miżura nazzjonali bħala għajnuna mill-Istat tippresupponi li l-kundizzjonijiet kumulattivi li ġejjin ikunu sodisfatti: (1) il-miżura tagħti vantaġġ permezz tar-riżorsi tal-Istat; (2) il-vantaġġ hu selettiv; u (3) il-miżura tista’ tfixkel jew thedded li tfixkel il-kompetizzjoni u tista’ taffettwa l-iskambji bejn l-Istati Membri.
               
            1.1.   EŻISTENZA TA’ VANTAĠĠ
      
                  (42)
               
               
                  Sabiex jiġi ddeterminat jekk il-miżura li qed tiġi investigata tikkostitwixxix għajnuna, huwa meħtieġ li jiġi stabbilit jekk Nauta irċevietx vantaġġ ekonomiku li kieku ma kinitx tikseb taħt kundizzjonijiet normali tas-suq, jiġifieri l-kundizzjonijiet li fihom operatur jew investitur privat kien jipprovdi finanzjament lil Nauta (il-prinċipju tal-investitur f’ekonomija tas-suq jew “il-MEIP”).
               
            
         
            L-ewwel miżura
         
      
      
                  (43)
               
               
                  Sabiex jiġi determinat jekk il-miżura li qiegħda tiġi eżaminata hijiex kompatibbli mal-prinċipju tal-investitur privat f’ekonomija tas-suq, il-Kummissjoni evalwat jekk, fuq il-bażi tal-informazzjoni disponibbli lill-IDA fiż-żmien li ttieħdet id-deċiżjoni, operatur privat kienx jixtri l-bonds ta’ Nauta taħt kundizzjonijiet simili.
               
            
         Analiżi tal-pożizzjoni finanzjarja ta’ Nauta
      
      
                  (44)
               
               
                  Il-Kummissjoni tinnota li qabel ma tittieħdet id-deċiżjoni li takkwista l-bonds ta’ Nauta, l-IDA għamlet analiżi tal-pożizzjoni finanzjarja tal-kumpanija u kkonkludiet li r-rata ta’ interessi proposta tiggarantixxi redditu aġġustat għar-riskju suffiċjenti. L-ambitu tal-analiżi inkluda: l-istrateġija tan-negozju ta’ Nauta, id-dejta finanzjarja storika u dik imbassra kif ukoll il-valutazzjoni tar-riskju. Il-Kummissjoni analizzat is-saħħa tas-suppożizzjonijiet sottostanti ta' din l-analiżi.
               
            
                  (45)
               
               
                  L-ewwel nett, abbażi tal-pubblikazzjonijiet esterni tal-OECD tal-2007, il-Kummissjoni tosserva li s-suq tat-tiswija tal-vapuri li fih Nauta tmexxi l-attivitajiet tan-negozju ewlieni tagħha kellux prospetti tajbin għat-tkabbir. Previżjoni tal-OECD għat-tiswija tal-vapuri wriet li fl-2007-15 is-suq kien se jikber b’110 %. Il-kumpanija kienet f’pożizzjoni tajba biex tibbenefika minn dan it-tkabbir tas-suq grazzi għal relazzjonijiet kummerċjali stabbiliti sew ma' klijenti fl-Iskandinavja u servizzi ta' kwalità għolja li jistgħu jikkompetu b’suċċess mas-servizzi pprovduti minn tarzni fir-Russja li huma orħos imma ta' kwalità inferjuri. F’dan il-kuntest, l-investiment ta’ Nauta fl-assi tat-tarzna ta’ Gdynia jidher li kienu ġġustifikati fid-dawl ta’ stennija raġonevoli ta’ espansjoni.
               
            
                  (46)
               
               
                  Il-validità tas-suppożizzjonijiet li jinsabu fil-pjan tan-negozju tal-2009 ġiet konfermata permezz tar-riżultati attwali tal-kumpanija fil-perjodu ta' wara t-tranżazzjoni jiġifieri fl-2010 u l-2011. Filwaqt illi, bħala riżultat tal-kriżi ekonomika, id-dħul mill-bejgħ fl-2010 kienu inqas milli ppjanat, il-kumpanija rrapurtat profitt mill-bejgħ ta’ aktar minn PLN 18-il miljun għalkemm il-pjan tan-negozju ippreveda telf ta’ PLN 33 miljun. Il-bejgħ tal-kumpanija sebaq it-tbassir tad-dħul mill-bejgħ fl-2011 u reġa' rrapporta profitti mill-bejgħ ħafna ikbar milli kien mistenni, PLN 25 miljun minflok l-ammont imbassar ta’ PLN 10 miljuni. Dawn ir-riżultati jikkonfermaw li l-previżjonijiet finanzjarji ma kinux ottimisti żżejjed u li Nauta kienet kapaċi tikkompeti b’suċċess fis-suq minkejja s-sitwazzjoni ekonomika ġenerali mhux favorevoli.
               
            
                  (47)
               
               
                  It-tieni, fuq il-bażi tar-rapporti finanzjarji tal-kumpanija, l-attività tan-negozju ta’ Nauta kienet profittabbli fil-perjodu ta’ qabel it-tranżazzjoni - 2006-08 kif ukoll fl-2009 — is-sena tat-tranżazzjoni (ara t-Tabella 1 hawn fuq). Il-kumpanija kellha redditu pożittiv fuq l-ekwità (ROE), redditu fuq il-bejgħ (ROS) u redditu fuq l-assi (ROA). Projezzjonijiet finanzjarji ssuġġerew li l-kumpanija se żżid id-dħul mill-bejgħ u l-profitt mill-bejgħ. Fid-dawl tal-prospetti tas-suq u l-istrateġija tan-negozju tal-kumpanija dan it-tbassir deher raġonevoli.
               
            
                  (48)
               
               
                  It-tielet, ir-riskju assoċjat mal-investiment kien limitat minħabba li qabel it-tranżazzjoni Nauta kellha bilanċ favorevoli kbir ta' kontanti (iżjed minn PLN 34 miljun fi tmiem l-2008) u l-ebda dejn li jġorr imgħax.
               
            
                  (49)
               
               
                  Għar-raġunijiet ta’ hawn fuq, il-Kummissjoni tikkonkludi li analiżi ex ante mwettqa mill-IDA kienet ibbażata fuq suppożizzjonijiet raġonevoli u li l-IDA aġixxiet bl-istess mod bħal investitur privat.
               
            
                  (50)
               
               
                  Apparti milli tagħmel valutazzjoni tal-analiżi mwettqa mill-IDA qabel l-investiment, il-Kummissjoni analizzat ukoll jekk ir-rata tal-imgħax fuq il-bonds kinitx skont ir-rata ta’ referenza applikabbli. Ir-rata tal-interessi li bihom l-IDA akkwistat il-bonds ta' Nauta ammontaw għal 5,15 % fl-ewwel sena u 5,42 % fit-tieni sena, jiġifieri effetivament 5,28 % kull sena. Peress li r-rata bażi għall-Polonja f'Novembru tal-2009 ammontat għal 4,53 %, ir-rata aċċettata mill-IDA għall-investiment fil-bonds ta' Nauta kienet tkun ogħla mir-rata ta' referenza applikabbli (magħmulha minn rata bażi u marġini rilevanti) sakemm il-klassifikazzjoni ta' Nauta meta kienet applikata l-miżura kienet tal-anqas “tajba” (BBB) u l-kollateral kien “għoli”.
               
            
         Il-klassifikazzjoni ta’ Nauta
      
      
                  (51)
               
               
                  L-awtoritajiet Pollakki ma setgħux jikkomunikaw lill-Kummissjoni il-klassifikazzjoni tal-kreditu kontemporanji ta' Nauta peress li l-kumpanija ma kellha l-ebda dejn li jġorr imgħax meta ħarġu l-bonds. Għalhekk, il-Kummissjoni qabblet il-klassifikazzjoni li Nauta setgħet tikseb mal-klassifikazzjoni attribwita mill-IDA għal tarzna oħra Pollakka (CRIST) qabel tranżazzjoni fl-2010, li qabel kienet ġiet evalwata mill-Kummissjoni (11). L-awtoritajiet Pollakki argumentaw li s-sitwazzjoni ta’ Nauta kien simili għas-sitwazzjoni ta’ Crist u għalhekk Nauta setgħet tirċievi l-istess klassifikazzjoni.
               
            
                  (52)
               
               
                  Il-Kummissjoni l-ewwel tinnota li s-suq prinċipali ta' Nauta, it-tiswija tal-bastimenti, kellu prospetti tajba ta’ tkabbir. Bħal Crist, Nauta kienet preżenti fis-suq għal żmien twil u kienet stabbiliet netwerk ta’ konsumaturi u pożizzjoni kompetittiva.
               
            
                  (53)
               
               
                  It-tieni, għalkemm Crist irrappurtat profitti netti ogħla fil-perjodu ta’ 3 snin ta' qabel it-tranżazzjoni, Nauta rreġistrat profittabilità aħjar minn Crist, kif imkejla mill-ROA u l-ROS, matul dak il-perjodu.
               
            
                  (54)
               
               
                  It-tielet, Crist kellha dejn kbir filwaqt Nauta ma kellha l-ebda dejn li jġorr imgħax, għalhekk ir-riskju ta’ inadempjenza ta’ din tal-aħħar kien aktar baxx. Barra minn hekk Nauta kellha fiż-żmien tat-tranżazzjoni bilanċ favorevoli sinjifkanti ta' kontanti ta' aktar minn PLN 34 miljun filwaqt illi l-bilanċ favorevoli ta' kontanti ta' Crist kien inqas minn PLN 9 miljuni.
               
            
                  (55)
               
               
                  Ir-raba’, kif diskuss hawn taħt, fiż-żewġ każijiet il-valur tal-kollateral kopra r-riskju tal-finanzjament b’telf fil-każ ta’ inadempjenza (LGD) ta’ bejn 0-30 %.
               
            
                  (56)
               
               
                  Fid-dawl ta’ dak li ntqal hawn fuq, il-Kummissjoni tqis li ma kienx mingħajr raġuni li l-IDA kkunsidrat li l-klassifikazzjoni ta’ Nauta fl-2009 tista’ tiġi vvalutata bħala simili għall-klassifikazzjoni ta’ Crist, li kienet evalwata mill-IDA bħala BBB.
               
            
         Valur tal-kollateral
      
      
                  (57)
               
               
                  Fir-rigward tal-valur tal-kollateral, il-Polonja affermat li dan għandu jkun ivvalutat bħala “għoli”. Valur għoli ta’ kollateral għandu jirrappreżenta valur ta' LGD ta’ bejn 0 u 30 %. Peress li l-valur nominali tat-tranżazzjoni kien ta’ PLN 120 miljun, il-kollateralizzazzjoni kienet tkun għolja jekk il-valur tal-kollateral ipprovdut kien jikkorrispondi għal firxa ta' bejn PLN 84 miljun u PLN 120 miljun.
               
            
                  (58)
               
               
                  L-unika evalwazzjoni ex ante tal-art ta’ Nauta disponibbli għall-IDA kienet tindika prezz ta’ PLN [> 168] miljun fuq il-bażi tas-suppożizzjoni li l-art tista' tntuża għal skopijiet kummerċjali, kif previst mill-belt ta’ Gdynia fl-istudju dwar l-iżvilupp urban approvat. Din l-evalwazzjoni kienet tħejjiet minn […], servejer ikkwalifikat li uża l-metodu komparattiv. Din hija waħda mill-metodi ġeneralment aċċettati biex wieħed jivvalorizza l-art u l-liġi tal-Polonja tipprovdi għalih. Il-Kummissjoni tinnota li l-valutazzjoni kienet ibbażata fuq tranżazzjonijiet simili u li s-servejer kien konxju li kien inkiseb valur simili għal kull metru kwadru fil-bejgħ ta’ biċċiet ta’ art li kienu qrib.
               
            
                  (59)
               
               
                  Peress li l-evalwazzjoni kienet ibbażata fuq il-klassifikazzjoni tal-art bħala “kummerċjali”, il-Kummissjoni analizzat ukoll jekk dik is-suppożizzjoni kellhiex bażi. F’dan ir-rigward, il-Kummissjoni tieħu nota tas-sentenza tal-Qorti Amministrattiva Suprema tal-Polonja tas-6 ta’ Awwissu 2009 li tikkonferma li l-istudju dwar l-iżvilupp urban mħejji mill-belt ta’ Gdynia kien jikkostitwixxi stadju importanti fl-emenda għall-pjan ta’ żvilupp lokali. Il-Qorti ddikjarat li d-deċiżjonijiet amministrattivi bħall-permessi tal-kostruzzjoni maħruġa għal art koperti mill-istudju m’għandhomx ikunu inkompatibbli mas-sejbiet ta’ dak l-istudju. L-istudju pprovda għal użu mhux industrijali tal-art ta’ Nauta.
               
            
                  (60)
               
               
                  Il-Kummissjoni tinnota wkoll li fil-bejgħ ta’ biċċiet ta’ art fil-limiti tal-art ta’ Nauta il-prezzijiet miksuba kienu jikkorrispondi għall-valur ta’ art mhux industrijali.
               
            
                  (61)
               
               
                  Madankollu, fid-dawl tal-fatt li l-proċess tal-adozzjoni tal-pjan ta’ żvilupp għadu ma tlestiex, il-Kummissjoni tqis li investitur privat ipotetiku probabbilment tibbaża l-evalwazzjoni tagħha fuq il-valur kollu tal-art wara l-pjan ta' bidla lokali, iżda fuq valur li jista’ jinkiseb malajr. Il-Kummissjoni tinnota li sabiex tistabbilixxi valur tal-bejgħ bl-għaġla għal art simili fi Gdynia servejers indipendenti applikaw koeffiċjent ta’ 0.5 għall-valur tas-suq (12). Billi dan il-proporzjon jidher konservattiv, kieku kellha tiġi applikata l-art ta’ Nauta xorta kien jirriżulta f’valur ta’ PLN [> 84] miljun. Għalhekk, anki minħabba suppożizzjonijiet prudenti ħafna, l-LGD ikun anqas minn 30% u l-kollateral għandu jiġi meqjus bħala għoli.
               
            
                  (62)
               
               
                  Il-Kummissjoni għalhekk tikkonkludi li l-kollateral aċċettati mill-IDA kien “għoli”.
               
            
         Konklużjoni dwar l-ewwel miżura
      
      
                  (63)
               
               
                  Il-Kummissjoni tikkonkludi li s-suppożizzjonijiet sottostanti tal-analiżi tal-pożizzjoni finanzjarja ta’ Nauta mwettqa qabel l-investiment kienu raġonevoli u li r-riżultati ta’ din l-analiżi ġġustifikaw il-konklużjoni li r-rata proposta tal-imgħax fuq bonds kienet tiggarantixxi redditu konformi mas-suq u aġġustat għar-riskju.
               
            
                  (64)
               
               
                  Barra minn hekk, skont il-Komunikazzjoni tar-rata ta' referenza, meta wieħed iqis il-klassifikazzjoni BBB, il-kolletaralizzazzjoni għolja u r-rata ta' referenza ta' 4,53 % għall-Polonja f'Novembru 2009, il-bonds li l-IDA kisbet fl-2009 kellhom ikunu soġġetti għal rata ta' mgħax ta' 5,28 % (4,53 % + 75 bps) li hija r-rata effettiva attwalment aċċettata mill-IDA.
               
            
                  (65)
               
               
                  L-ewwel miżura għalhekk ma tinvolvix vantaġġ lil Nauta.
               
            
                  (66)
               
               
                  L-istudju li twettaq minn […] 3 snin wara t-tranżazzjoni, li juri l-profitabbiltà konsiderevoli tal-investiment tal-IDA f’bonds ta' Nauta mhuwiex deċiżiv fid-dawl tan-natura ex post, imma jikkonferma din il-valutazzjoni.
               
            
         
            It-tieni miżura
         
      
      
                  (67)
               
               
                  Skont it-test tal-investitur privat Il-Kummissjoni analizzat jekk kreditur privat ipotetiku kienx jaqbel mal-estensjoni tal-maturità tal-bonds sa Novembru tal-2013. Il-Kummissjoni qabblet ir-redditu mistenni f’żewġ xenarji (1) it-tifdija furzata tal-bonds fl-2011 u (2) t-tifdija fl-2013.
               
            
                  (68)
               
               
                  Il-Kummissjoni tosserva li fl-ewwel xenajru r-redditu mistenni jkun daqs il-valur tal-kollateral. Kif imsemmi fil-premessa 61 hawn fuq, kreditur privat probabbilment jibbaża l-valutazzjoni mhux fuq il-valur kollu tal-art iżda fuq valur li jista’ jinkiseb malajr, jiġifieri PLN [> 84] miljun.
               
            
                  (69)
               
               
                  Fit-tieni xenajru r-redditu mistenni għandu jkun daqs il-valur nominali sħiħ tal-bonds, jiġifieri PLN 120 miljun flimkien ma' mgħax ta’ 8,46 % p.a. għal sentejn (l-imgħax applikabbli f’dan il-każ kien daqs 1M WIBOR b'żieda ta' 3,7 %, li għal WIBOR f’Diċembru 2011 wasslet għal rata ta’ mgħax totali ta’ 8,46 %). Il-Kummissjoni tinnota wkoll li r-redditu mistenni jkun ogħla jekk il-perjodu tat-tifdija jkun estiż sal-2013. Anke jekk Nauta ġiet inadempjenti fl-2013, il-valur tal-kollateral f’dak iż-żmien x’aktarx tkun ikbar milli fl-2011. L-ewwel nett, il-kwalità tal-kollateral kienet imtejba billi tiżdied proprjetà ġdida. Il-valur totali għalhekk laħaq stima ta' PLN [> 190] miljun, kif ivvalutat minn servejer ikkwalifikat. It-tieni, it-tlestija tal-proċeduri amministrattivi li jbiddlu l-pjan ta’ żvilupp lokali (jew progress f’dik id-direzzjoni) tista' twassal għal żieda fil-prezz lejn il-valur kummerċjali sħiħ tal-art hekk kif tonqos l-inċertezza legali għal investituri potenzjali.
               
            
                  (70)
               
               
                  Għandu jitqies ukoll li fiż-żmien tat-tifdija tal-bonds li kien ippjanat fil-bidu, l-IDA kien diġà s-sid ta’ Nauta u, bħala tali, kienet interessata wkoll li jiġi mmassimizzat ir-redditu mill-investiment kapitali. Tifdija furzata fl-2011 setgħet timmina l-vijabbiltà tal-istrateġija ġenerali bbażata fuq l-akkwist ta’ assi ġodda u t-trasferiment tan-negozju f’post ġdid u twassal għal tnaqqis fil-valur tal-kumpanija kollha kemm hi.
               
            
         Konklużjoni dwar it-tieni miżura
      
      
                  (71)
               
               
                  Fid-dawl ta’ dak li ntqal hawn fuq, il-Kummissjoni tqis li kreditur privat ipotetiku kien jippreferi li jaqbel mal-estensjoni tal-maturità tal-bonds aktar milli jisforza tifdija mmedjata. Għalhekk it-tieni miżura ma twassalx għal vantaġġ għal Nauta.
               
            1.2.   KONKLUŻJONI DWAR IL-VANTAĠĠ
      
                  (72)
               
               
                  Fuq il-bażi tal-elementi l-ġodda mressqa mill-awtoritajiet Pollakki u fid-dawl tas-sejbiet ta’ hawn fuq, il-Kummissjoni tikkonkludi li l-kumpanija ma bbenefikat minn ebda vantaġġ mhux dovut mill-kondizzjonijiet li taħthom inkisbu l-bonds mill-IDA fl-2009 u mill-estensjoni tal-maturità tal-bonds fl-2011.
               
            
                  (73)
               
               
                  Fid-dawl tal-fatt li elementi li jindikaw l-eżistenza ta’ għajnuna mill-Istat skont it-tifsira tal-Artikolu 107(1) TFUE huma kumulattivi, in-nuqqas ta’ kwalunkwe wieħed minnhom ikun deċiżiv. Għalhekk m’hemm l-ebda ħtieġa li jiġu analizzati l-elementi l-oħra identifikati fil-premessa 41 hawn fuq.
               
            ADOTTAT DIN ID-DEĊIŻJONI:
      Artikolu 1
      Il-miżura li r-Repubblika tal-Polonja implimentat favur Nauta S.A. fil-forma ta’ xiri ta’ bonds b’valur ta’ PLN 120 miljun b’rata effettiva tal-imgħax ta’ 5,28 % bejn l-2009 u l-2011 u 8,46 % fl-2011-13 ma tikkostitwixxix għajnuna mill-Istat skont it-tifsira tal-Artikolu 107 (1) tat-Trattat dwar il-Funzjonament tal-Unjoni Ewropea.
      Artikolu 2
      Din id-Deċiżjoni hija indirizzata lir-Repubblika tal-Polonja.
      
         Magħmula fi Brussell, l-20 ta’ Marzu 2013.
         
            
               Għall-Kummissjoni
            
            Joaquín ALMUNIA
            
               Viċi President
            
         
      
      
         (1)  ĠU C 213, 19.7.2012, p. 30.
      
         (2)  Id-Deċiżjoni tal-Kummissjoni tas-6 ta’ Novembru 2008 dwar l-għajnuna mill-Istat C 19/05 (ex N 203/05) mogħtija mill-Polonja lil Stocznia Szczecińska, ĠU L 5, 8.1.2010, p. 1, u d-Deċiżjoni tal-Kummissjoni tas-6 ta’ Novembru 2008 dwar l-għajnuna mill-Istat C 17/05 (ex N 194/05 u PL 34/04) mogħtija mill-Polonja lil Stocznia Gdynia, ĠU L 33, 4.2.2010, p. 1.
      
         (3)  Ara n-nota 1 ta’ qiegħ il-paġna.
      
         (*)  Business secret.
      
         (4)  Il-valur ta' Nauta ġie stmat għal PLN [90-150] miljun f’valutazzjoni esperta datata April 2009 u għal PLN [90-150] miljun f’aġġornament fil-21 ta’ April 2010.
      
         (5)  EUR 1 = madwar PLN 4.
      
         (6)  Il-kapital azzjonarju ta' 6,85 % li jifdal jappartjeni lit-Teżor. Fit-30 ta’ Settembru 2010 l-IDA ttrasferiet sehemha f’Nauta lis-sussidjarja kompleta tagħha MS Investment Fund (“MS TFI”). Fil-25 ta’ Ottubru 2010 l-MS TFI ttrasferiet l-ishma lis-sottofond tagħha MARS Investment Fund. Bħala riżultat ta’ dawk it-tranżazzjonijiet l-IDA baqgħet l-azzjonist maġġoritarju fit-Tarzna ta’ Nauta. L-azzjonisti attwali minoritarji huma l-impjegati ta' Nauta (3,19 %) u t-Teżor (3,66 %).
      
         (7)  Ir-rikavat mill-ħruġ ta’ bonds kien maħsub biex ikopri mhux biss ix-xiri tal-assi iżda wkoll l-adattament tagħhom u l-modernizzazzjoni meqjusa neċessarja qabel ma Nauta tkun tista' ġġorr l-operazzjonijiet f’post ġdid. Il-valur tal-bonds kien ogħla mill-valur tal-assi akkwistati biex jipprovdu għal din in-nefqa addizzjonali.
      
         (8)  Warsaw Interbank Offered Rate.
      
         (9)  ĠU C 14 tad-19.1.2008, p. 6.
      
         (10)  Id-Deċiżjoni tal-Kummissjoni C (2012) 5057 finali tal-25 ta’ Lulju 2012 dwar l-għajnuna mill-Istat SA.33114 (2012/C) (ex. 2011/NN) Għajnuna allegata lil CRIST Shipyard, ĠU L 12, 16 1 2013, P. 38-50.
      
         (11)  Ara n-nota 10 ta’ qiegħ il-paġna.
      
         (12)  Valutazzjoni ta’ art li tappartjeni lit-Tarzna ta’ Gdynia datata l-4 ta’ Marzu 2009.